# ג'ובאני רוסו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ובאני רוסו
מידע אישי
תאריך לידה | 17 בנובמבר 1972
מקום לידה | ספליט, יוגוסלביה
גובה | {{{גובה}}}
תפקיד | קשר
מידע על המועדון
מועדון נוכחי | מכבי תל אביב
מספר | 11
מועדוני נוער
| היידוק ספליט
מועדונים מקצועיים*
? 1996-97 1999-00 2000-01 2001-05
2005-
היידוק ספליט
הפועל באר שבע
הפועל חיפה
בית"ר ירושלים
מכבי חיפה
מכבי תל אביב
? (?)
? (?)
35 (8)
33 (6)
101 (23)
26 (1)
נבחרת לאומית
| קרואטיה |
* מידע על מספר ההופעות (השערים) במועדון נכון לגבי הליגה המקומית בלבד לתאריך יולי 2006

ג'ובאני רוסו (נולד ב-17 בנובמבר 1972) - שחקן כדורגל קרואטי אשר משחק בקבוצות כדורגל ישראליות מאז שנת 1996. כיום משחק רוסו בקבוצת מכבי תל אביב.

## [עריכה] קריירה

ג'ובאני רוסו (שגדל במחלקת הנוער של היידוק ספליט) הובא להפועל באר שבע על ידי המאמן של הקבוצה באותם ימים אלי גוטמן. לאחר כמה שנים וזכייה בגביע המדינה, עבר גוטמן לקבוצת הפועל חיפה, זמן קצר לאחר מכן עבר רוסו אחריו. שניהם הביאו לקבוצה בשנת 1999 את האליפות היחידה בתולדותיה. לאחר שלוש שנים בקבוצה עבר גוטמן לקבוצת בית"ר ירושלים, ושוב, עבר רוסו אחריו. אחרי עונה בלתי מוצלחת בבית"ר, בחר רוסו לעבור לקבוצה שבעבר אוהדיה קיללו אותו - מכבי חיפה. רוסו נקלט יפה בקבוצה ושיתף פעולה עם יוסי בניון ואיגביני יעקובו. לאחר שהאחרונים עברו לאירופה, הפך רוסו לאחד מכוכביה הגדולים של הקבוצה.

בעקבות הצלחותיו המרשימות של רוסו במדי מכבי חיפה, לרבות הופעה מרשימה בליגת האלופות בעונת 2002/2003 שכללה נצחונות על מנצ'סטר יונייטד ועל אולימפיאקוס, החליט מאמן קרואטיה דאז, אוטו באריץ', להפתיע כשזימן אותו למשחקי הנבחרת הקרואטית, על אף העובדה שהוא משחק בליגה הישראלית, הנחשבת לזניחה באירופה. לשיא הקריירה הבינלאומית הגיע רוסו ביורו 2004, אז זכה למחמאות רבות על הופעתו בטורניר. לאחר הטורניר הודיע רוסו על פרישה ממשחקים בינלאומיים.

בעונת 2004/2005 היה רוסו מושבת רוב העונה עקב פציעה קשה. למרות זאת זכתה חיפה באליפות הליגה, כאשר את מקומו של רוסו באגף ימין מילא גוסטבו בוקולי.

במאי 2005, לאחר 4 עונות מוצלחות ו-3 אליפויות, החליט ג'ובאני רוסו לעזוב את מכבי חיפה. רוסו חתם במכבי ת"א לשנתיים.

## [עריכה] אופי

ג'ובאני רוסו יצר לעצמו תדמית של אדם קליל ומלא הומור, שטותניק המרבה להתבדח ולעולל תעלולים מחוץ למגרש ובכך להעלות את המוראל של הקבוצה בה הוא משחק. החל מתקופתו במדי הפועל חיפה נהפך רוסו לסלבריטאי ויקיר התקשורת, וזאת הודות לכריזמה שלו מול המצלמות וחזותו המרשימה. אחת מהתבטאויותיו שסייעה ליצור באזז חיובי סביבו וסביב הפועל חיפה הייתה הבטחתו להקיף את אצטדיון קריית אליעזר בתחתוני חוטיני אם הפועל תיקח אליפות - הבטחה שבסוף לא קיים. למרות תדמית הפלייבוי שטיפח בהפועל חיפה, רוסו נשוי למורנה ואב לילד.

אופיו מלא ההומור של רוסו וה"סחבקיות" שלו, בנוסף לאהדה הרבה שזכה בכל קבוצה בה שיחק, סייעו לרוסו להשתלב מהר בהווי החברה הישראלית ולהתחבר למנטליות המקומית. החיבוק החם ההדדי בין רוסו לישראל גרמו לרוסו להכריז על רצונו להתאזרח במדינה, ואף לסייע לנבחרת ישראל בכדורגל להעפיל למודניאל.

### [עריכה] בקשת האזרחות

בשנת 2004, לאחר ששהה בארץ כבר 8 שנים, רצה לשחק בנבחרת ישראל. מכיוון שלא היה אזרח ישראלי, פנה למשרד הפנים ולשר הפנים דאז אלי ישי בבקשת אזרחות, אך נתקל בסירוב. רוסו החליט להסכים לשחק בנבחרת קרואטיה, וזאת לאחר שקודם לכן, עקב חוק פיפ"א האוסר על משחק בשתי נבחרות לאומיות שונות, סירב לקחת חלק במשחקיה, דבר שלא היה מאפשר לו לשחק בנבחרת הישראלית בעתיד. ב-2005 פנה רוסו בשנית למשרד הפנים בבקשת אזרחות, וב-5 ביולי 2005 קיבל מעמד של תושב קבע ותעודת זהות [1].

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: ג'ובאני רוסו

- ראיון עם רוסו, לרגל קבלת האזרחות והמעבר ממכבי חיפה למכבי תל אביב.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%91%D7%90%D7%A0%D7%99_%D7%A8%D7%95%D7%A1%D7%95.html

קטגוריות: כדורגלנים קרואטים | כדורגלני הפועל באר שבע | כדורגלני הפועל חיפה | כדורגלני בית"ר ירושלים | כדורגלני מכבי חיפה | כדורגלני מכבי תל אביב | כדורגלנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Polski